เรื่องร้องเรียน (ร้องเรียน,คลอง,เสียงรบกวน) วันที่ 2023-08-17 03:39:36 — แขวงดอกไม้ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660032491

ขอให้แก้ไขปัญหาเสียงดังรบกวนจากการเปิดเพลงเสียงดัง บริเวณ บ้าน (ไม่ทราบเลขที่) ซอยอ่อนนุช 53 แยก 1-5 ริมคลองประเวศ(ฝั่งเหนือ) แขวงประเวศ เขตประเวศ กรุงเทพมหานคร จุดสังเกตบ้านหลังดังกล่าวจะมีซุ้มขายไก่ทอดอยู่บริเวณด้านหน้าบ้าน ลักษณะเป็นบ้านไม้ 2 ชั้น หลังคาทรงไทย เนื่องจากผู้ร้องแจ้งว่าบ้านหลังดังกล่าวเป็นบ้านของชาวมุสลิม (ไม่ทราบชื่อ นามสกุล) ซึ่งประกอบอาชีพขายไก่ทอด ซึ่งที่ดินที่เป็นที่ตั้งของบ้านนั้น เป็นที่ดินของ มัสยิด ส่วนด้านหน้าบ้าน เป็นที่ดินสาธารณะ ติดกับคลองประเวศ (ฝั่งเหนือ) โดยบ้านหลังดังกล่าวได้มีการตั้งซุ้มขายไก่ทอดในพื้นที่สาธารณะ และเบื้องต้นผู้ร้องได้เคยร้องเรียนเกี่ยวกับการตั้งซุ้มขายไก่ทอดบริเวณพื้นที่สาธารณะแล้ว ทั้งนี้ผู้ร้องแจ้งว่าบ้านหลังดังกล่าวมีการเปิดเพลงส่งเสียงดัง ในช่วงเวลาประมาณ 06.00 - 09.00 น. เป็นประจำทุกวัน  (ผู้ร้องไม่สามารถระบุเวลาปิดที่ชัดเจนได้) และในบางครั้งจะมีเพื่อนมาสังสรรค์กันที่บ้านด้วย ซึ่งผู้ร้องได้แจ้งเรื่องไปยัง มัสยิด จึงทำให้ผู้ที่อาศัยในบ้านหลังดังกล่าวไม่พอใจ รวมทั้งจะมีการขว้างขวดหรือก้อนหินมาทางฝั่งบ้านของผู้ร้องอีกด้วย ผู้ร้องประสบปัญหามาตั้งแต่ช่วงเดือนมกราคม 2566 และเบื้องต้นได้มีการแจ้งเรื่องไปยังสถานีตำรวจนครบาล ประเวศ แล้ว แต่หลังจากเจ้าหน้าที่ฯ ได้เดินทางเข้ามาตรวจสอบและตักเตือนแล้ว ทางบ้านหลังดังกล่าวก็จะเปิดเพลงเสียงดังขึ้นมาอีกครั้ง ทำให้ผู้ร้องได้รับความเดือดร้อนเป็นอย่างมาก จึงประสงค์ให้ทางหน่วยงานดำเนินการแก้ไขปัญหาดังกล่าวให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata